CELEX: 62020TN0484
Language: et
Date: 2020-08-03 00:00:00
Title: Kohtuasi T-484/20: 3. augustil 2020 esitatud hagi – SATSE versus komisjon

14.9.2020   
            
            
               ET
            
            
               Euroopa Liidu Teataja
            
            
               C 304/25
            
         
      3. augustil 2020 esitatud hagi – SATSE versus komisjon
      (Kohtuasi T-484/20)
      (2020/C 304/29)
      Kohtumenetluse keel: hispaania
      
         Pooled
      
      
         Hageja: Sindicato de Enfermería SATSE (Madrid, Hispaania) (esindaja: advokaat M. Sesmero González)
      
         Kostja: Euroopa Komisjon
      
         Nõuded
      
      
                  —
               
               
                  Hageja palub Üldkohtul tühistada Euroopa Liidu Teatajas 4. juunil 2020 avaldatud komisjoni 3. juuni 2020. aasta direktiivi (EL) 2020/739, millega muudetakse Euroopa Parlamendi ja nõukogu direktiivi 2000/54/EÜ III lisa seoses SARS-CoV-2 lisamisega teadaolevalt inimesi nakatavate bioloogiliste mõjurite loendisse ja muudetakse komisjoni direktiivi (EL) 2019/1833 (ELT 175, lk 11).
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et rikutud on direktiivi 2000/54/EÜ artikleid 2 ja 18 ning III lisa.
                  
                              —
                           
                           
                              Hageja väidab selle kohta, et bioloogilise mõjuri SARS-CoV-2 vastu puudub tõhus ravi või profülaktika; asjaolu, et tegemist on väga kergesti nakkava viirusega ja et see muteerub ning et seega tekitab see töötajate seas kõrge levimise ohu, ja asjaolu, et koroonaviirus SARS-CoV-2 tekitab patoloogiaid ja raskeid sümptomeid, mis võivad tuua kaasa inimesele raskeid haiguseid, kujutades endast töötajate jaoks tõsist ohtu.
                           
                        
            
                  2.
               
               
                  Teine väide, et rikutud on olulisi vorminõudeid, kuna bioloogilise mõjuri SARS-CoV-2 klassifitseerimist 3. rühma ei ole põhjendatud.
                  
                              —
                           
                           
                              Hageja väidab selle kohta, et kuigi komisjon möönab vaktsiini ja tõhusa ravi puudumist ja hoolimata direktiivi 2000/54/EÜ artiklis 2 sätestatust, klassifitseeriti SARS-CoV-2 4. rühma asemel 3. rühma.